ΓΡΑΠΤΗ ΕΡΩΤΗΣΗ P-0808/00

υποβολή: Hans Modrow (GUE/NGL) προς την Επιτροπή

(9 Μαρτίου 2000)

Θέμα: Κυρώσεις κατά της Γιουγκοσλαβίας

Οι χώρες μέλη της Ευρωπαϊκής Ενώσεως έχουν καταρτίσει σε συνάρτηση με τη διακοπή της αεροπορικής συγκοινωνίας με την Ομοσπονδιακή Δημοκρατία της Γιουγκοσλαβίας επί έξι μήνες ένα κατάλογο πολλών εκατοντάδων γιουγκοσλάβων πολιτών, στους οποίους έχει επιβληθεί γενική απαγόρευση εισόδου στην ΕΕ.

Ερωτώ την Επιτροπή:

- Ποιό όργανο και με ποιά κριτήρια έχει καταρτίσει την εν λόγω μαύρη λίστα;

- Προηγήθηκε του μέτρου αυτού διαβούλευση με το Ευρωπαϊκό Κοινοβούλιο και, εάν όχι,πάρχει πρόθεση να πραγματοποιηθεί;

- Αληθεύει ότι στον κατάλογο αυτό συμπεριλαμβάνονται μεταξύ άλλων ηπουργός για θέματα προσφύγων, ο πρεσβευτής του Βελιγραδίου στα Σκόπια και ανώτεροιπάλληλοι από τους τομείς της οικονομίας, του εμπορίου και τηςγείας, δηλαδή πρόσωπα, η δραστηριότητα των οποίων είναι άμεσα συνδεδεμένη με την άμβλυνση και την άρση των συνεπειών του πολέμου;

- Μπορεί να διευκρινίσει η Επιτροπή τί αντιλαμβάνεται κάνοντας λόγο για πρόσωπα, τα οποία με τη δραστηριότητά τους συμβάλλουν αποφασιστικά στην ενίσχυση του καθεστώτος Μιλόσεβιτς;

- Έχει η Επιτροπή συνείδηση του γεγονότος ότι με την αυστηροποίηση αυτή των κυρώσεων επιφέρει πλήγμα και κατά της γιουγκοσλαβικής αντιπολιτεύσεως, η οποία θεωρεί ότι με τις κυρώσεις της Ευρωπαϊκής Ενώσεως ενισχύεται το σημερινό καθεστώς στο Βελιγράδι;

Απάντηση του κ. Patten εξ ονόματος της Επιτροπής

(29 Μαρτίου 2000)

Η Επιτροπήπενθυμίζει ότι το Συμβούλιο έχει καθορίσει τα κριτήρια της συμπερίληψης ή διαγραφής από τον κατάλογο των προσώπων στα οποία δεν μπορεί να χορηγηθεί θεώρηση διαβατηρίου (βίζα) για την είσοδό τους στα κράτη μέλη. Οι κατάλογοι με την απαγόρευση της χορήγησης βίζας εγκρίθηκαν με την απόφαση του Συμβουλίου που εφαρμόζει το άρθρο 1 της κοινής θέσης 1999/318/ΚΕΠΠΑ(1).

Για την κατάρτιση αυτού του καταλόγου δεν ζητήθηκε προηγουμένως η γνώμη του Κοινοβουλίου γιατί, βάσει του άρθρου 15 της συνθήκης για την Ευρωπαϊκή Ένωση, αυτό δεν προβλέπεται.

Ο κατάλογος περιλαμβάνει τα ονόματα των μελών του καθεστώτος του Βελιγραδίου και τωνποστηρικτών τους. Σε εξαιρετικές περιπτώσεις μπορούν να γίνουν εξαιρέσεις, εφόσον χρειάζεται, για να προωθηθούν ζωτικοί στόχοι της Ένωσης και να ευνοηθεί η εξεύρεση πολιτικής λύσης σύμφωνα με το άρθρο 1 παράγραφος 4 της κοινής θέσης.

Η Επιτροπή θεωρεί ότι η έννοια της φράσης στην οποία αναφέρεται το Αξιότιμο Μέλος του Κοινοβουλίου είναι αυτονόητη.

Η Επιτροπή δεν συμμερίζεται την εκτίμηση του Αξιότιμου Μέλους του Κοινοβουλίου ότι η επιβολή αυστηρότερων κυρώσεων ενισχύει το καθεστώς της Πρώην Δημοκρατίας της Γιουγκοσλαβίας και είναι επιβλαβής για τη σερβική αντιπολίτευση. Οι κυρώσεις, όσο είναι δυνατόν, εφαρμόζονται κατά τρόπο που να πλήττει το καθεστώς αλλά όχι τον πληθυσμό. Η άρνηση χορήγησης βίζας, για παράδειγμα, αναγνωρίζεται ως αποτελεσματική κύρωση κατά του καθεστώτος του Βελιγραδίου, ενώ ορισμένες άλλες κυρώσεις έχουν ήδη αρθεί εν μέρει (π.χ. η διακοπή των πτήσεων και το εμπάργκο στο πετρέλαιο όσον αφορά το Κοσσυφοπέδιο και το Μαυροβούνιο) ή έχουν ανασταλεί προσωρινά (π.χ. η διακοπή των πτήσεων όσον αφορά τη Σερβία, ως τμήμα μιας ευρύτερης δέσμης μέτρων που ενισχύει τόσο την άρνηση χορήγησης βίζας όσο και τις οικονομικές κυρώσεις). Η αναστολή της απαγόρευσης των πτήσεων αποτελεί, μεταξύ άλλων, απάντηση στα αιτήματα της σερβικής δημοκρατικής αντιπολίτευσης.

(1) ΕΕ L 123 της 13.5.1999.